නොයෙකුත් අඩුපාඩු මැද ජාත්‍යන්තර තරගයකට ගොස් ශ්‍රී ලංකාවට ඓතිහාසික රන් පදක්කමක් ලබා දීමට තම දියණිය සමත්වීම ඉමහත් ආඩම්බරයක් බව මැලේසියාවේ පැවැත්වෙන පොදු රාජ්‍ය මණ්ඩලයීය බර ඉසිලීමේ කාන්තා තරග ඉසව්වේ රන් පදක්කම දිනා ගනිමින් ජාත්‍යන්තර කාන්තා බර ඉසිලීමේ තරගයකින් ශ්‍රී ලංකාවට පළමු රන් පදක්කම අත්කර දීමට සමත්වූ දිනුදා අබේසේකරගේ මව ආර්.පී.ප්‍රේමාශාන්ති මහත්මිය 'දිනමිණ'ට පැවැසුවාය.කුඩා නිවසක ජීවත්වන දිනුදාගේ පියා කුලී රැකියාවක නිරතවන අතර දිනුදා ඇතුළු සෙසු දරුවන් ඉමහත් ආර්ථික දුෂ්කරතා මැද අධ්‍යාපන කටයුතුවල නිතර වන බවත් ඇය පැවැසුවාය.'මේ දරුවාගේ ක්‍රීඩා කටයුතුවලට අවශ්‍ය උපකරණ සපයා ගැනීම හුඟාක් අසීරුයි.